Rikunarita-ORG/Wikinium huggingface dataset:
# Pariisi Konservatoorium

Sissepääs teatriosakonda (mai, 2009)
**Pariisi Konservatoorium** (prantsuse *Conservatoire de Paris*) on Prantsusmaal Pariisis tegutsev kõrgemat teatri-, muusika- ja balletiharidust andev õppeasutus (konservatoorium). Konservatoorium asutati 1795.

1946 jagati konservatoorium kaheks: teatriosakonnaks (prantsuse *Conservatoire national supérieur d'art dramatique*) ja muusika-balletiosakonnaks (prantsuse *Conservatoire national supérieur de musique et de danse*).

Alates 2010. aastast on konservatooriumi rektor Bruno Mantovani.

## Välislingid

* Konservatooriumi koduleht
# Kolumbaarium

Kolumbaariumi sisevaade (Chapel of Chimes Oaklandis USA-s)
Kolumbaarium Zürichis Sihlfeldi kalmistul
**Kolumbaarium** on tuhaurnide hoidmise ruum või ehitis.

Nimetus "kolumbaarium" tuleneb tuvilast – *columba* on tuvi ladinakeelne nimetus, tuvide pidamiseks on kasutatud samataolisi paljukambrilisi ehitisi.

## Kolumbaariumid Eestis

* Taastatud Tori kirik pühitseti 23. aprillil 2001. Urne on seal võimalik paigutada kiriku seina sisse.
* Tallinna Metsakalmistul pühitseti 2. oktoobril 2006 madal paekivimüür 111 ühekohalise ja 73 kahekohalise õõnsusega, mis on pealt kaetud graniitplaadiga.
* Tartu Pauluse kiriku all pühitseti 23. septembril 2012 kolumbaarium, mille seinas on 254 seitsmekohalist urnikambrit, lisaks puisteala tuha matmiseks ilma urnita.

## Vaata ka

* katakombid
* urnimatus

## Viited

## Artiklid

* Vilja Kohler. Taastatava kiriku alla tuleb krüpt ja kolumbaarium. Tartu Postimees, 28. jaanuar 2008
* Toomas Kelt. Tartu Pauluse kiriku alla tuleb krüpt ja kolumbaarium. ERR, 21. detsember 2008
# Pedro Calderón de la Barca

Pedro Calderón de la Barca
**Pedro Calderón de la Barca**, täisnimega **Pedro Calderón de la Barca y Barreda González de Henao Ruiz de Blasco y Riaño** (17. jaanuar 1600 Madrid – 25. mai 1681 Madrid), oli hispaania kirjanik, kes on tuntud eelkõige oma näidendite poolest.

Calderón de la Barca kuulsaim näidend on "La vida es sueño" (eesti keeles "Elu on unenägu", tõlkinud Jüri Talvet; Tallinn: Kunst, 1999). Eesti keeles on Jüri Talveti tõlkes ilmunud veel "Suur maailmateater" (Tartu: Tartu Ülikooli Kirjastus, 2006), "Risti pühitsus" (Tartu: Tartu Ülikooli Kirjastus, 2022) ja "Imevõlur" (Tartu: Tartu Ülikooli Kirjastus, 2026).
# Proserpine (maal)

„Proserpine“|  |
| Autor | Dante Gabriel Rossetti |
| Loomisaeg | 1874 |
| Liik | maal |
| Tehnika | õlimaal |
| Materjal | lõuend |
| Mõõtmed | 125,1 cm × 61 cm |
| Asukoht | Tate Britain Londonis |
| Inventarinumber | N05064 |
|  Meediafailid Wikimedia Commonsis |

„**Proserpine**“ on inglise kunstniku ja luuletaja Dante Gabriel Rossetti õlimaal lõuendil.

1874. aastal valminud teosel kujutas Rossetti kreeka allilma- ja viljakusjumalannat Proserpinet. Kunstniku modelliks oli Jane Burden.

Maal on külastajatele vaatamiseks väljas Tate'i galerii ruumis 1840.

Kunstnikul valmis teosest vähemalt kaheksa versiooni.

* Proserpine
* 1880. aasta versioon (kriit)
* 1882. aasta versioon (8.)

## Viited

## Kirjandus

* Ash, Russell. (1995) *Dante Gabriel Rossetti*. London: Pavilion Books.
* Doughty, Oswald (1949) *A Victorian Romantic: Dante Gabriel Rossetti* London: Frederick Muller.
* Fredeman, William E. (ed.) (2002–08) *The correspondence of Dante Gabriel Rossetti*. 7 Vols., Brewer, Cambridge.
* Hilto, Timoth (1970). *The Pre-Raphaelites*. London: Thames and Hudson, New York: Abrams.
* Parris, Leslie (ed.) (1984). *The Pre-Raphaelites*, exhibition catalogue, London: Tate Gallery.
* Surtees, Virginia. (1971) *Dante Gabriel Rossetti*. 2 vols. Oxford: Clarendon Press.
* Todd, Pamela (2001). *Pre-Raphaelites at Home*, New York: Watson-Giptill Publications.
* Treuherz, Julian, Prettejohn, Elizabeth, and Becker, Edwin (2003). *Dante Gabriel Rossetti*. London: Thames & Hudson.

## Välislingid

* Rossetti's *Proserpine* on the Victorian Web
* *Proserpine and Jane Morris: Women Trapped in Unhappy Relationships*
* The Rossetti Archive
* *Proserpine* at **Tate Britain**